**JELGAVAS VALSTSPILSĒTAS PAŠVALDĪBAS 2025 GADA 21. AUGUSTA**

**SAISTOŠO NOTEIKUMU NR. 25-**\_\_ **“GROZĪJUMI JELGAVAS PILSĒTAS PAŠVALDĪBAS 2018. GADA 22. MARTA SAISTOŠAJOS NOTEIKUMOS NR.18-8 “PAR SOCIĀLAJIEM PAKALPOJUMIEM JELGAVAS VALSTSPILSĒTAS PAŠVALDĪBĀ”” PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | * 1. Saistošo noteikumu “Grozījumi Jelgavas pilsētas pašvaldības 2018. gada 22. marta saistošajos noteikumos Nr. 18-8 “Par sociālajiem pakalpojumiem Jelgavas valstspilsētas pašvaldībā”” projekts (turpmāk – saistošo noteikumu projekts) izstrādāts ar mērķi precizēt sociālo pakalpojumu saņemšanas kārtību saskaņā ar Ministru kabineta 2017.gada 13. jūnija noteikumos Nr. 338 “Prasības sociālo pakalpojumu sniedzējiem” (turpmāk – MK Nr.338) noteikto un sociālā darba attīstības praksi.   2. Saistošo noteikumu projekta mērķis ir precizēt sociālo pakalpojumu saņemšanas kārtību šādiem sociālajiem pakalpojumiem:   + grupu dzīvokļa pakalpojuma saņemšanai turpmāk ir nepieciešams ilgstošas sociālās aprūpes un sociālās rehabilitācijas institūcijas atzinums par piemērotību saņemt grupu dzīvokļa pakalpojumu, to sagatavo šīs institūcijas speciālistu komanda, un, ja nav iespēju nodrošināt personu ar grupu dzīvokļu pakalpojumu sakarā ar to, ka aizpildītas visas vietas, personu var uzņemt rindā grupu dzīvokļa pakalpojuma saņemšanai. Precizēts, ka grupu dzīvoklī nodrošina nodarbības atbilstoši klientam izstrādātajam individuālajam sociālās rehabilitācijas plānam, ja klients darba dienas laikā nav nodarbināts vai nesaņem citu regulāru sociālo pakalpojumu. Grupu dzīvokļa pakalpojumu uz 30.06.2025. saņem 30 klienti;   + naktspatversmes pakalpojumu saņems krīzes situācijā nonākušas personas bez noteiktas dzīvesvietas, kurām nav apreibinošu vielu lietošanas pazīmju, kas liecina par drošības risku pašai personai vai citiem naktspatversmes klientiem un darbiniekiem. Saskaņā ar MK Nr. 338 165. punktu naktspatversmes pakalpojumu varēs saņemt personas, kuras ir alkohola vai citu toksisko vielu ietekmē, bet viņu uzvedība netraucē un nerada risku drošībai sev, citiem naktspatversmes klientiem un darbiniekiem. Paredzēta ciešāka sadarbība starp naktspatversmes un Jelgavas pašvaldības policijas darbiniekiem. Precizēts, ka naktspatversme nodrošina dezinficētus gultas piederumus, vakariņas, un, ja klients uzturas naktspatversmē visu diennakti veselības problēmu vai laikapstākļu dēļ, vakariņas un brokastis. Laika periodā no 01.01.2025. līdz 30.06.2025. naktspatversmes pakalpojumu saņēma 53 klienti, tajā skaitā diennakts režīmā veselības problēmu dēļ 6 klienti;   + izglītojošās un atbalsta grupas pakalpojuma klāsts paplašināts ar izglītojošo grupu vecākiem ar bērniem “Prieks kopā būt” un tās nodarbības ir paredzētas vecākam kopā ar bērnu, lai vecāks izprastu un veicinātu prasmes - kā pilnveidot savas ģimenes mijiedarbību, komunikāciju, sapratni, stiprinātu vecāka un pirmsskolas vecuma bērna pašvērtējumu. Turklāt vecākiem vai likumiskajiem pārstāvjiem paplašināta iespēja kalendārā gada ietvaros saņemt vēl vienas izglītojošās vai atbalsta grupas pakalpojumu, jo nodarbību tēmas vecākiem varētu būt aktuālas saistībā ar bērnu attīstības posmiem, piemēram, “Bērna emocionālā audzināšana” un “Ceļvedis audzinot pusaudzi”. Lai saņemtu izglītojošās vai atbalsta grupas pakalpojumu, vecāks vai likumiskais pārstāvis iesniedz iesniegumu Jelgavas valstspilsētas pašvaldības iestādei “Jelgavas sociālo lietu pārvalde” (turpmāk – JSLP). JSLP sociālais darbinieks novērtē vecāka vai likumiskā pārstāvja vajadzības un motivāciju izglītojošās vai atbalsta grupas nodarbību saņemšanai un sagatavo JSLP lēmuma projektu. No saistošajiem noteikumiem izslēgta atbalsta grupa vecākiem, kuru aprūpē ir bērni ar smagiem funkcionāliem traucējumiem, jo atbalsta grupas pakalpojumu un atbalsta pasākumus šai mērķa grupai nodrošina nevalstiskā organizācija. Ņemot vērā, ka esošās izglītojošās grupas nodarbības “Esam ģimene” vērstas uz atbalsta sniegšanu vecākiem, ja bērnu audzina viens no vecākiem, grupai ir noteikts atbalsta grupas statuss. Izglītojošās grupas “Sociālo prasmju attīstīšana” un “Iekšējo resursu aktivizēšana” pakalpojums būs pieejams arī bērniem, kuriem konstatētas uzvedības problēmas. Laikā periodā no 01.01.2025. līdz 30.06.2025. izglītojošās un atbalsta grupas pakalpojumu saņēma 37 personas;   + terapeitiskās spēles pakalpojumu un sensorās un motorās attīstības nodarbību pakalpojums paredzēts nodrošināt sociālā darba pakalpojuma ietvaros ar attiecīgo metožu klāstu pielietošanu ģimenei ar bērniem. Sociālā darba metodes tiks pielietotas ģimenēm ar bērniem, kuri ir nonākuši JSLP sociālo darbinieku redzes lokā;   + silto smilšu nodarbību pakalpojumu kalendārā gada ietvaros bērni ar funkcionāliem traucējumiem turpmāk varēs saņemt 12 nodarbību apmērā. Iepriekš pakalpojuma saņemšana bija sadalīta pa posmiem - pirmreizēji 12 un atkārtoti - 7 nodarbības, kas apgrūtināja sociālās rehabilitācijas pakalpojuma pieejamību bērniem, kuriem pakalpojums ir aktuāls komunikācijas un citu prasmju un iemaņu attīstīšanai. Laikā periodā no 01.01.2025. līdz 30.06.2025. silto smilšu nodarbību pakalpojums piešķirts 7 personām;   + ārstnieciskās vingrošanas pakalpojuma apjoms 4 nodarbības mēnesī 10 mēnešu (iepriekš 12 mēnešu) periodā tiek noteikts saskaņā ar esošo reālo praksi. Laikā periodā no 01.01.2025. līdz 30.06.2025. ārstnieciskās vingrošanas pakalpojums piešķirts 2 personām;   + no 01.01.2026. palielināsies atelpas brīža pakalpojuma apjoms personai ar invaliditāti ar funkcionāliem traucējumiem līdz 18 gadu vecumam, kurai izsniegts Veselības un darbspēju ekspertīzes ārstu valsts komisijas atzinums par īpašas kopšanas nepieciešamību sakarā ar smagiem funkcionāliem traucējumiem. Nepieciešamības gadījumā, veicot līdzmaksājumu par atelpas brīža pakalpojumu saskaņā ar Jelgavas valstspilsētas pašvaldības iestādes “Jelgavas sociālo lietu pārvalde” maksas pakalpojumu cenrādi, augstāk minētajai personai papildus normatīvajos aktos noteiktajam piešķir vēl 30 diennaktis kalendārajā gadā. Laika periodā no 01.01.2025. līdz 30.06.2025. atelpas brīža pakalpojums nodrošināts 15 bērniem.   + ievērojot normatīvo aktu prasības un attīstot sociālā darba praksi, precizēti dokumenti, saskaņā ar kuriem tiek uzsākta uzvedības sociālās korekcijas programma. Programmu nodrošina saskaņā ar Jelgavas valstspilsētas pašvaldības Administratīvās komisijas Bērnu lietu apakškomisijas lēmumu, kurā bērnam uzlikts par pienākumu piedalīties programmā, policijas pieprasījumu, vai bērna likumiskā pārstāvja iesniegumu, ja konstatētas bērna uzvedības problēmas. Laika periodā no 01.01.2025. līdz 30.06.2025. uzvedības sociālās korekcijas programmas pakalpojumu saņēma 82 nepilngadīgie.   + psihologa pakalpojumam precizēta mērķa grupa un pakalpojuma veids saskaņā ar Sociālā dienesta noteiktajām funkcijām. Psihologa pakalpojumu par pašvaldības līdzekļiem turpmāk nodrošinās ģimenei vai personai, kura nokļuvusi krīzes situācijā un/vai kurai traucētas sociālās funkcionēšanas spējas. Psihologa pakalpojumu nodrošinās tikai individuālo konsultāciju veidā. No saistošajiem noteikumiem izslēgts psihologa pakalpojuma veids - ģimenes (personas) izpēte pēc bāriņtiesas lūguma, ja ir aizdomas par vardarbību, jo saskaņā ar Ministru kabineta 2009. gada 22.decembra noteikumu Nr. 1613 “Kārtība, kādā nepieciešamo palīdzību sniedz bērnam, kurš cietis no prettiesiskām darbībām” 4. un 5. punktu Sociālā dienesta psihologs vai sociālais darbinieks izvērtē un nosaka bērnam sociālās rehabilitācijas nepieciešamību, pielietojot standartizēto metodi. Saskaņā ar Ministru kabineta 2018. gada 26. jūnija noteikumu Nr. 355 “Ārpusģimenes aprūpes atbalsta centra noteikumi” 12.9. un 12.13. apakšpunktu psihologa konsultācijas un atbalsta grupas audžuģimenēm, aizbildņiem, viesģimenēm un adoptētājiem nodrošina Ārpusģimenes aprūpes atbalsta centrs ar kuru sadarbojas attiecīgā ģimene. JSLP, nepieciešamības gadījumā nodrošinās psihologa pakalpojumu krīzes situācijā.   Psihologa pakalpojumu individuālo konsultāciju veidā par pašvaldības līdzekļiem laikā periodā no 01.01.2025. līdz 30.06.2025. saņēma 44 personas.   * 1. Saistošajos noteikumos noteikts, ka JSLP nodrošināto sociālo pakalpojumu maksa ir noteikta Jelgavas valstspilsētas pašvaldības iestādes “Jelgavas sociālo lietu pārvalde” maksas pakalpojumu cenrādī.  1. Saistošie noteikumi stājas spēkā nākamajā dienā pēc to izsludināšanas oficiālajā izdevumā "Latvijas Vēstnesis". |
| 1. Fiskālā ietekme uz pašvaldības budžetu | 2.1.Saistošo noteikumu īstenošanas fiskālās ietekmes prognoze uz pašvaldības budžetu:  2.1.1. ir ietekme uz ieņēmumu daļu, jo prognozēts, ka no 01.01.2026. līdz 31.12.2026. ar personas līdzfinansējumu tiks nodrošināts atelpas brīža pakalpojums – papildu 30 diennaktis – bērniem ar smagiem funkcionāliem traucējumiem par kopējo summu 1812,00 *euro* ((120,00 *euro* (2 personas x 30 diennaktis x 2,00 *euro* diennakts līdzfinansējums bez ēdināšanas) un 1692,00 *euro* (4 personas x 30 diennaktis x 14,10 *euro* diennakts maksa par pakalpojumu ar ēdināšanu)).  2.1.2. nav ietekmes uz izdevumu daļu, jo esošo sociālo pakalpojumu nodrošināšanai, tajā skaitā naktspatversmes, un izglītojošās un atbalsta grupas pakalpojuma nodrošināšanai ir paredzēti naudas līdzekļi JSLP 2025.gada budžetā.  2.2. Ietekme uz citām pozīcijām budžeta ieņēmumu vai izdevumu daļā nav paredzēta. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | * 1. Sociālā ietekme – ir nodrošināta sociālo pakalpojumu sniegšana saskaņā ar spēkā esošajiem normatīvajiem aktiem un paplašināta iespēja saņemt naktspatversmes, izglītojošās un atbalsta grupas un atelpas brīža pakalpojumu, kā arī precizēta sociālo pakalpojumu samaksas kārtība.   2. Nav ietekmes uz vidi.   3. Nav ietekmes uz veselību.   4. Nav ietekmes uz uzņēmējdarbību.   5. Nav ietekmes uz konkurenci. |
| 1. Ietekme uz administratīvajām procedūrām un to izmaksām | Neietekmē. |
| 1. Ietekme uz pašvaldības funkcijām un cilvēkresursiem | Neietekmē pašvaldības funkcijas un cilvēkresursus. |
| 1. Informācija par izpildes nodrošināšanu | Saistošo noteikumu izpildei nav paredzēts izveidot jaunu institūciju. Ir nepieciešama sadarbība ar sociālo pakalpojumu sniedzējiem un Jelgavas pašvaldības policiju. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir samērīgi. |
| 1. Izstrādes gaitā veiktās konsultācijas ar privātpersonām un institūcijām | 8.1. Saistošo noteikumu projekts un tam pievienotais paskaidrojuma raksts 21.07.2025. tika publicēts pašvaldības oficiālajā tīmekļvietnē [www.jelgava.lv](http://www.jelgava.lv) sabiedrības viedokļa noskaidrošanai, paredzot termiņu viedokļu sniegšanai līdz 04.08.2025. |

Jelgavas valstspilsētas pašvaldības domes priekšsēdētājs M.Daģis